VŠEOBECNE ZÁVÄZNÉ NARIADENIE
Č.    1/2024
KTORÝM SA VYHLASUJÚ ZÁVÄZNÉ ČASTI ÚZEMNÉHO PLÁNU MESTA DOBŠINÁ A OBCE STRATENÁ – KATASTRÁLNE ÚZEMIE STRATENÁ  PODĽA ZMIEN A DOPLNKOV Č. 7/2022 

	Obecné zastupiteľstvo v Stratenej podľa § 6, ods. 1 zákona č. 369/1990 Zb. o obecnom zriadení v znení neskorších predpisov, v súlade s ustanovením § 27 ods. 3 zákona č. 50/1976 Zb. o územnom plánovaní a stavebnom poriadku v znení neskorších predpisov vydáva toto všeobecne záväzné nariadenie, ktorým vyhlasujú záväzné časti Územného plánu mesta Dobšiná a obce Stratená – katastrálne územie Stratená podľa Zmien a doplnkov č. 7
Článok 1
Týmto všeobecne záväzným nariadením sa vyhlasujú záväzné časti Územného plánu mesta Dobšiná a obce Stratená pre územie obce Stratená podľa Zmien a doplnkov č. 7. 
Článok 2
Záväzné časti platia pre celé územie obce Stratená.
Článok 3
Záväzné sú:
a) záväzná časť Územného plánu mesta Dobšiná a obce Stratená – katastrálne územie Stratená podľa Zmien a doplnkov č. 7 ako sú uvedené v prílohe č. 1
b) výkres č. 1 – Komplexný návrh, návrh dopravy M 1:2880 grafickej časti Územného plánu mesta Dobšiná a obce Stratená pre územie obce Stratená podľa Zmien a doplnkov č. 7 (príloha č. 2)
c) výkres č. 4 – Komplexný návrh, návrh dopravy M 1: 2000 grafickej časti Územného plánu mesta Dobšiná a obce Stratená pre územie obce Stratená podľa Zmien a doplnkov č. 7 (príloha č. 2)
Článok 4
1. Toto všeobecne záväzné nariadenie č. 1/2024 schválilo Obecné zastupiteľstvo Stratená na svojom zasadnutí dňa 25.07.2024 uznesením č. 69/25.07.2024
2. Toto všeobecne záväzné nariadenie nadobúda účinnosť dňom 10.08.2024




	Daša Ovšonková
starostka obce Stratená


Vyvesené na úradnej tabuli dňa ..........

Zvesené z úradnej tabule dňa .......... 




Príloha č. 1
ZÁVÄZNÁ ČASŤ
ČASŤ PRVÁ 
A.)	Úvod 
Mení sa: 
Druhá veta: “Všeobecne záväzné nariadenie (ďalej len „VZN“) č. 1/2007 o záväzných častiach Územného plánu obce Stratená schválilo obecné zastupiteľstvo dňa 20.3.2007.” 
sa nahrádza vetou: 
Všeobecne záväzné nariadenie (ďalej len „VZN“) č.1/2007 o záväzných častiach Územného plánu obce Stratená schválilo obecné zastupiteľstvo dňa 2.3.2007, právoplatnosť nadobudlo dňa 20.3.2007. 
ČASŤ DRUHÁ
B) Vymedzenie pojmov, funkčné využívanie územia obce, vymedzenie zastavaného územia obce a miestnej časti Dobšinská ľadová jaskyňa.
Mení sa 
B.1.) 
3.) pojem „ nezastaviteľné“ na nezastavateľné. 
„B.4.)  Plochy nezastaviteľné“ 
sa mení na 
B.4.)  Plochy nezastavateľné
ČASŤ TRETIA 
C)  Záväzné zásady a regulatívy Územného plánu obce Stratená a miestnej časti Dobšinská ľadová jaskyňa
1)	Zásady a regulatívy funkčného využitia a priestorového usporiadania územia obce a miestnej časti Dobšinská ľadová jaskyňa
REGULATÍVY A LIMITY VYUŽITIA A PRIESTOROVÉHO USPORIADANIA ÚZEMIA OBCE STRATENÁ         v tabuľke na str. 5 sa menia:
	Označenie
v grafickej schéme
	Regulatív funkčného využitia územia
	Regulatív priestorového usporiadania 
územia a usporiadanie jednotlivých plôch

	1
	2
	3

	Lokalita č. 11
	Mení sa: 
rekreačné územie, plocha na rekonštrukciu a modernizáciu pri ceste I/67, sa mení na obytné územie, plochu občianskej vybavenosti. 
	· výstavbu rodinného domu  (do 2 nadzemných podlaží + podkrovie)  
· v prípade prekročenia prípustnej hladiny hluku podmieniť výstavbu RD realizáciou protihlukových opatrení  na zmiernenie nežiaducich účinkov z dopravy vysadiť pás izolačnej zelene  
· výstavba v lokalite č. 11 je podmienená vybudovaním  individuálnej protipovodňovej ochrany navrhovaných stavebných objektov na prietok Q100




REGULATÍVY A LIMITY FUNKČNÉHO VYUŽITIA A PRIESTOROVÉHO  USPORIADANIA ÚZEMIA MIESTNEJ ČASTI DOBŠINSKÁ ĽADOVÁ JASKYŇA v tabuľke na str. 10:
	
Označenie
v grafickej schéme
	Regulatív funkčného využitia územia
	Regulatív priestorového usporiadania územia a usporiadanie jednotlivých
plôch

	1
	2
	3

	1  Za ŽSR - Zadné Dešťanky
	Ruší sa tretia odrážka: 
- Obytné územie, plochy rodinných domov vidieckeho typu na lokalite „Dolka“. Navrhuje sa nová výstavba rodinných domov v severnej a južnej časti lokality podľa návrhu ÚPN – obce. Odstavovanie motorových vozidiel zabezpečiť na plochách rodinných domov. 
	ZaD č.7/2022 sa v lokalitách č.6 a č.7 podľa grafickej časti ponecháva jestvujúci „trvalý trávny porast“


2)	Rozhodujúce úlohy rozvoja obce 
Dopĺňa sa odrážka: 
· Rešpektovať nariadenie vlády SR č. 69 zo dňa 16.12.2015, ktorým bol vyhlásený Národný park Slovenský raj, jeho zóny a ochranné pásmo. 
3)	Koncepcia územného rozvoja obce a miestnej časti Dobšinská ľadová jaskyňa, regulatívy umiestnenia novej bytovej výstavby a občianskeho vybavenia 
V druhom odseku sa ruší sa druhá veta: 
“Novú výstavbu rodinných domov v DOBŠINSKÁ ĽADOVÁ JASKYŇA realizovať na lokalite Dolka.”
4)	Zásady a regulatívy umiestnenia plôch výrobného územia 
Nemení sa. 
5)	Zásady a regulatívy umiestnenia plôch rekreačného územia 
Mení sa: 
v druhej odrážke:
-	realizovať dobudovanie rekreačného územia v zastavanom území obce v prelukách a na    voľných pozemkoch nasledovne: 
mení sa :
-	funkčné využitie využitia územia v blízkosti cesty  I/67 (lokalita č.11) z občianskej vybavenosti na obytné územie a občiansku vybavenosť.
6)	Zásady a regulatívy umiestnenia verejného dopravného vybavenia územia 
Mení sa: 
- v prvom odseku sa mení označenie cesty III/53614 na III/3035. 
Dopĺňa sa: 
V obci Stratená: 
· prístupový chodník k starému cintorínu, 
Dopĺňa sa: 
V blízkosti cesty  I/67 (lokalita č. 11) sa navrhuje zmena funkčného využitia územia z občianskej vybavenosti na obytné územie a občiansku vybavenosť pri prekročení prípustnej hladiny hluku realizovať protihlukové opatrenia na zmiernenie nežiaducich účinkov z dopravy, vysadiť pás izolačnej zelene.  
7)	Zásady a regulatívy umiestnenia technického vybavenia územia obce 
Nemení sa. 
8)	Vymedzenie ochranných pásiem všetkého druhu a plôch vyžadujúcich si osobitnú ochranu 
Dopĺňa sa: 
Ochranné pásmo cintorínov v obci Stratená -  50 m. 
9)	Zásady starostlivosti o životné prostredie 
Dopĺňa sa:
Územie obce spadá do nízkeho až vysokého radónového rizika. Stredné radónové riziko môže negatívne ovplyvniť možnosti ďalšieho využitia územia.
10)	Zásady a regulatívy ochrany prírody a tvorby krajiny a využívania prírodných zdrojov
Mení sa: 
V prvej vete na str. 27 : 
“Celé riešené územie..... 
sa ruší druhá časť vety: 
“a na navrhovanom chránenom území európskeho významu NATURA 2000.” 
Druhá veta sa nahrádza nasledovným textom: 
„Územie národného parku Slovenský raj sa člení na zóny A, B, C a D. Zóny predstavujú zoskupenia ekologicko-funkčných priestorov. Sú to celistvé časti chráneného územia, predstavujúce mozaiku rôznych typov biotopov s rovnakým prírodno-ochranným významom a jemu zodpovedajúcim režimom územnej ochrany. V zóne A platí piaty stupeň ochrany podľa § 16 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon č. 543/2002 Z. z.“). V zóne B platí štvrtý stupeň ochrany podľa § 15 zákona č. 543/2002 Z. z. V zóne C platí tretí stupeň ochrany podľa § 14 zákona č. 543/2002 Z. z. V zóne D platí druhý stupeň ochrany podľa § 13 zákona č. 543/2002 Z. z.“
Na riešenom území obce Stratená chrániť a rešpektovať : 
Odrážky a nahrádzajú novými odrážkami: 
- 	Nariadenie vlády SR č. 69 zo dňa 16.12.2015, ktorým bol vyhlásený Národný park Slovenský raj, jeho zóny a ochranné pásmo, 
- 	chránené územie európskeho významu NATURA 2000 SKUEV 0112 Slovenský raj, 
- 	SKUEV 2112, 
- 	SKUEV 3112 (návrh), 
- 	SKCHVU 053 Slovenský raj - chránené vtáčie územie, 
- 	Národnú prírodnú rezervácia Hnilecká Jelšina. 
11)	Zásady a regulatívy udržania ekologickej stability územia obce 
Nemenia sa.
ČASŤ ŠTRVTÁ 
D)	Návrh plôch na verejnoprospešné stavby a na vykonanie asanácií
Dopĺňa sa :
V časti A,  Verejná doprava sa dopĺňa: 
-	Plocha pre prístupový chodník k spodnému cintorínu v Stratenej 
E.)	Návrh časti obce, na ktoré je potrebné obstarať a schváliť územný plán zóny 
Nemení sa.
F.)	Zoznam verejnoprospešných stavieb
· prístupový chodník k starému cintorínu, 
G) Schéma záväzných častí riešenia a verejnoprospešných stavieb.
Súčasťou záväznej časti je výkres :
č. 1 - Komplexný návrh, návrh dopravy M 1: 2880
č. 4 - Komplexný návrh, návrh dopravy M 1:2000
Čo nie je uvedené v záväznej časti je smerné. 
Záväzné časti ÚPN je možné meniť zmenami a doplnkami k ÚPN. O úprave smernej časti rozhoduje orgán, ktorý ÚPD obstaral.

































Príloha č. 2  Shéma organizačného členenia a schéma verejnoprospešných stavieb

[image: ]

Príloha č. 3  Komplexný návrh
Výkres č.1

Výkres č. 4

